**יחידה פיקודית חיל הנדסה 802** (ראשי תיבות: **י"פ חה"ן 802**) היא מפקדת ההנדסה של פיקוד המרכז.

היחידה מחולקת בשני מחנות, כאשר בפיקוד המרכז ממוקמת לשכת מפקד היחידה ואגף המבצעים. תפקיד מפקדת ההנדסה בפיקוד המרכז הוא לתכנן ולתאם את משימות חיל ההנדסה ברמת הפיקוד המרחבי, ולהקצות לכך כוחות ואמצעי הנדסה. היחידה נדרשת לספק תשתיות ואמצעי מיגון לכוחות הפועלים בגזרת יהודה ושומרון ולחזק את כשירות יחידות ההנדסה לפעולה אפקטיבית בשגרה ובחירום.

היסטוריה
--------

### מקום המדינה ועד מלחמת ששת הימים

במהלך מלחמת העצמאות בשנת 1948, יחד עם הקמתו של פיקוד המרכז בצה"ל, הוקמה יחידת הנדסה בשם "מטה מהנדס חזית ג" במחנה 103 שברמלה. עם השנים השתנה שם היחידה ל- "מטה מהנדס מפקדת המרכז", "מטה מהנדס מפקדתי - מפקדת המרכז", "מפקדת קצין הנדסה פיקוד המרכז" ו- "קצין הנדסה פיקודי - פיקוד המרכז".

עם סיום מלחמת העצמאות, כללה הפעילות ההנדסית: הרמה ופינוי של שדות מוקשים, הקמת ביצורים, פריצת דרכים ובינוי מבצעי ומנהלתי. דגש מיוחד ניתן לפעילות באזור ירושלים - הוקמו בעיר ביצורים ונסלל נתיב עוקף לעיר דרך נחל שורק.

ב-15 בדצמבר 1954 הופצה פקודת ארגון, ושם היחידה שונה ל- "**י"פ חה"ן 802**".

עד מלחמת ששת הימים, הייתה משימתם העיקרית של אנשי ההנדסה חסימת הגבול עם ירדן והכשרת דרכי ביטחון. ריבוי הפיגועים ביישובים הישראליים ובמתקנים האזרחיים הצריכו מיגון ומלכוד של האתרים החיוניים במרחב. על קו הגבול בין מדינת ישראל וירדן, סמוך למעבר מנדלבאום, שכנה עמדת קרב של צה"ל. העמדה הוצבה בתוך מבנה עתיק משנת 1932, שנקרא עמדת בית תורג'מן. העמדה הגנה על המעבר הסמוך ושמרה על הגבול בין המדינות. בחלק גבוה בתוך המבנה המשקיף על המעבר, נבנה על ידי היחידה הפיקודית של חיל ההנדסה פתח משוריין לתצפית.

הפתח המשוריין "עמדה 10" כפי שניתן לראות בתוך מבנה תורג'מן.
מעל הפתח המשוריין ניתן לראות את השלט שבו נכתב מספר העמדה ושם היחידה - "חה"נ 802".
מעבר מנדלבאום היה המעבר היחיד באזור, ולכן עברו בו לא מעט אנשים. על מנת להגן על המעבר והמבנה, היחידה ביצרה את המבנה. עם השנים נפגעה העמדה מכדורים ופגזים, שאת טביעתם ניתן לראות עד היום.

כיום פועל בעמדת בית תורג'מן מוזיאון "על התפר", ובו ניתן לבקר את עמדת התצפית ההיסטורית.

במהלך הקרב על ירושלים במלחמת ששת הימים, קמו אתגרים הנדסיים שלהם נדרשו פתרונות. פריצת שערי חומות העיר העתיקה, הריסת עמדות מבוצרות של הצבא הירדני ופינוי אזורים החשודים במיקוש בקו התפר שבעיר העתיקה היו המשימות העיקריות של גדודי חיל ההנדסה בפיקוד המרכז.

על מנת להנציח את הפעילות ההנדסית של פיקוד המרכז במלחמת ששת הימים, נקבע בעבר שלט על חומת העיר העתיקה, בהובלת הפיקוד. עם הזמן השלט נעלם, אך שוחזר שוב, פרי מאמציהם של יוצאי חיל ההנדסה מששת הימים. השלט נקבע על חומת העיר העתיקה בסמוך לשער ציון.

שער ציון עם השלט
השלט בקירוב
### משנות האלפיים ועד היום

תמונה משותפת של מפקדי היחידה
בשנת 2017 התקיים ביחידה "ערב מפקדי ההנדסה לדורותיהם", בסימן "יובל לאיחוד ירושלים" במלחמת ששת הימים. בערב זה התאספו כל מפקדי היחידה מן העבר ועד לאותה שנה, והעלו אירועים מתקופת פיקודם ביחידה.

בתחילת הערב נשא אלוף פיקוד המרכז דאז רוני נומה דברי פתיחה, ובהמשך הערב הגיעו להקת פיקוד המרכז.

* דברי פתיחה של אלוף פיקוד המרכז רוני נומה בערב מפקדי היחידהדברי פתיחה של אלוף פיקוד המרכז רוני נומה בערב מפקדי היחידה
* להקת פיקוד המרכז בערב מפקדי היחידהלהקת פיקוד המרכז בערב מפקדי היחידה

כיום היחידה יושבת בשני מחנות, כאשר מרבית סדר הכוחות מרוכז במתקן המגן שבמחנה ענתות (הלוגיסטיקה, השלישות, הטנ"א והביצורים), ואילו לשכת מפקד היחידה ואגף המבצעים נמצאים בפיקוד המרכז. בין היתר, באגף המבצעים של היחידה פועלים בנושאי מודיעין, מיקוש ומטענים.

* מתקן מגן במחנה ענתותמתקן מגן במחנה ענתות
* גן המהנ"פים שבמתקן מגןגן המהנ"פים שבמתקן מגן
* גן המהנ"פים שבמתקן מגןגן המהנ"פים שבמתקן מגן

מבצעים ומלחמות ישראל
--------------------

### מלחמת ששת הימים

במלחמת ששת הימים מפקדת ההנדסה הפיקודית הקצתה כוחות ואמצעי הנדסה לכוחות הלוחמים בכל הגזרות. הפעילות בעיר ירושלים כללה סיוע הנדסי קרוב לכוחות, הפעלת אמצעים מיוחדים ופינוי נפלים ותחמושת מסוכנת. בפרוזדור ירושלים - פריצת שדות מוקשים וסיוע בפריצת קו המוצבים הירדני. בגזרת ג'נין - סיוע לכוחות הפורצים וחילוץ כוחות שנתקעו במרחב קבטיה. בשטח בקעת הירדן - פיצוץ גשרי הירדן למניעה של תנועת כוחות מערבה. בתום הקרבות עסקו הפלסים בהרמת שדות מוקשים ובסיוע בהיערכות הכוחות בגבולות החדשים.

### מלחמת יום הכיפורים

משימות פיקוד המרכז במלחמת יום הכיפורים היו הגנתיות בעיקרן. הכוחות שנותרו בפיקוד נערכו להגנה בפתחי הצירים העולים מירדן. ההיערכות ההגנתית כללה הקמת ביצורים, מכשולים ועמדות לטנקים. את מרבית שדות המוקשים הניחו הפלסים בשנים שלאחר המלחמה.

### מבצע "חומת מגן"

מבצע "חומת מגן" החל במרץ 2002 ונחשב לשיאה של הלחימה בטרור הפלסטיני ביהודה ושומרון. במבצע היו מעורבים שלושת גדודי ההנדסה הסדירים: גדוד 601, גדוד 603, גדוד 605, יחידת יהל"ם וגדוד ההנדסה 710 - הכפוף לחטיבה 130. המשימות ההנדסיות העיקריות כללו: פריצה ופתיחה של צירים למחנות הפליטים, התגברות על זירות מטענים, חשיפה והשמדה של מעבדות חבלה, פגיעה בתשתיות, חבלה במפקדות ובמתקני אויב, מיגון כוחות וסיוע בחילוץ נפגעים. בקרב במחנה הפליטים ג'נין הצטיינה פלוגת הצמ"ה של אוגדה 340, שהכריעה את הקרב באמצעות דחפורי D9 משוריינים.

מאז המבצע, שבו צה"ל מיגר משמעותית את הטרור בשטחי יהודה ושומרון, ישנה באזור שליטה ישראלית של צה"ל. מערך ההנדסה בפיקוד המרכז לוקח חלק ביציבות הביטחונית בשטח זה. האיומים הביטחוניים בשטח מציבים אתגר הנדסי הולך ומתפתח, המחייב מענה יעיל ורלוונטי.

### הלחימה בטרור

מסוף שנות ה-80 הפך נושא המאבק בטרור הפלסטיני לאתגר המרכזי של פיקוד המרכז ושל מפקדת ההנדסה הפיקודית.

בנובמבר 2022 הוענק ליחידה אות הערכה מבצעי מטעם הרמטכ"ל על פועלה במבצע שובר גלים ובעיקר על הובלת "מבצע לוט" לבניית מכשול קו התפר למניעת הסתננות וחדירת מחבלים.

ב-3 ביולי 2023 הובילו כוחות ההנדסה הקרבית תחת פיקוד י"פ חה"ן 802 את הכניסה הקרקעית לג'נין ומחנה הפליטים ג'נין במבצע בית וגן שערכו צה"ל והשב"כ נגד הטרור הפלסטיני. דחפורי D9 משוריינים ושופלים מדגם לביא"ה נעו לפני הכוחות וחרשו את הכבישים על מנת לנטרל מטעני חבלה ומטעני גחון שהטמינו המחבלים. במקביל לוחמי יהל"ם ניטרלו מטעני חבלה תחת אש.

מפקד הנדסה פיקודי
-----------------

יחידות ההנדסה המרחביות של גזרת פיקוד המרכז (רובן במרחב הבקעה, העמקים ואיו"ש), כפופות למהנ"פ (מפקד הנדסה פיקודי), הכפוף מקצועית לקהנ"ר (קצין הנדסה ראשי).

* מפקד היחידה הנוכחי במפקדת ההנדסה בפיקוד המרכז, הוא **אל"ם אדיר ריינס**.

### מפקדים

|  |
| --- |
| **מהנ"פים** |
| שם מלא | תמונה | שנות כהונה | דרגה בתפקיד מהנ"פ | הערות |
| --- | --- | --- | --- | --- |
| ישראל לוי |  | 1949-1948 | סרן סרן - רב-סרן  רב-סרן |  |
| ציון קנטורובסקי |  | 1950-1949 | רב-סרן  רב-סרן |  |
| הלל אל דאג | אל"ם הלל אל דאגאל"ם הלל אל דאג | 1950 | סגן-אלוף  סגן-אלוף | לימים קצין הנדסה ראשי |
| אלחנן קליין | אל"ם אלחנן קלייןאל"ם אלחנן קליין | 1952-1950 | רב-סרן  רב-סרן - סגן-אלוף  סגן-אלוף | לימים קצין הנדסה ראשי |
| יוסף אבן | סא"ל יוסף אבןסא"ל יוסף אבן | 1954-1952 | סגן-אלוף  סגן-אלוף |  |
| נתנאל חיטרון | סא"ל נתנאל חיטרוןסא"ל נתנאל חיטרון | 1956-1954 | סגן-אלוף  סגן-אלוף |  |
| משה צרי |  | 1959-1956 | סגן-אלוף  סגן-אלוף |  |
| עמנואל טינטר | סא"ל עמנואל טינטרסא"ל עמנואל טינטר | 1961-1959 | סגן-אלוף  סגן-אלוף |  |
| ראובן קולנשר | סא"ל ראובן קולנשרסא"ל ראובן קולנשר | 1964-1961 | סגן-אלוף  סגן-אלוף |  |
| ירחמיאל דורי | תא"ל ירחמיאל דוריתא"ל ירחמיאל דורי | 1967-1964 | סגן-אלוף  סגן-אלוף | לימים קצין הנדסה ראשי |
| בנימין אונגר | סא"ל בנימין אונגרסא"ל בנימין אונגר | 1971-1967 | סגן-אלוף  סגן-אלוף |  |
| אפרים זיו |  | 1974-1971 | סגן-אלוף  סגן-אלוף |  |
| זאב יצחקי | אל"ם זאב יצחקיאל"ם זאב יצחקי | 1977-1974 | סגן-אלוף  סגן-אלוף - אלוף-משנה  אלוף-משנה |  |
| אפרים זיו |  | 1979-1977 | אלוף-משנה  אלוף-משנה |  |
| ארנון גולן | אל"ם ארנון גולןאל"ם ארנון גולן | 1979 | אלוף-משנה  אלוף-משנה |  |
| יהודה כהן | תא"ל יהודה כהןתא"ל יהודה כהן | 1982-1979 | אלוף-משנה  אלוף-משנה | לימים קצין הנדסה ראשי |
| משה לשם | אל"ם משה לשםאל"ם משה לשם | 1984-1982 | אלוף-משנה  אלוף-משנה |  |
| יצחק ענבר | אל"ם יצחק ענבראל"ם יצחק ענבר | 1986-1984 | אלוף-משנה  אלוף-משנה |  |
| יגאל בן יהודה | אל"ם יגאל בן יהודהאל"ם יגאל בן יהודה | 1988-1986 | אלוף-משנה  אלוף-משנה |  |
| אברהם בכר | תא"ל אברהם בכרתא"ל אברהם בכר | 1990-1988 | אלוף-משנה  אלוף-משנה | לימים תת-אלוף  תת-אלוף |
| דניאל בר און | אל"ם דניאל בר אוןאל"ם דניאל בר און | 1992-1990 | אלוף-משנה  אלוף-משנה |  |
| דוד עמר | אל"ם דוד עמראל"ם דוד עמר | 1995-1992 | אלוף-משנה  אלוף-משנה |  |
| ציון שטרית | אל"ם ציון שטריתאל"ם ציון שטרית | 1995 | אלוף-משנה  אלוף-משנה |  |
| חיים אלמליח | אל"ם חיים אלמליחאל"ם חיים אלמליח | 1999-1995 | אלוף-משנה  אלוף-משנה |  |
| אליעזר ביטנסקי | אל"ם אליעזר ביטנסקיאל"ם אליעזר ביטנסקי | 2002-1999 | אלוף-משנה  אלוף-משנה |  |
| יהודה קטורזה | תא"ל יהודה קטורזהתא"ל יהודה קטורזה | 2004-2002 | אלוף-משנה  אלוף-משנה | לימים תת-אלוף  תת-אלוף |
| יובל מור | אל"ם יובל מוראל"ם יובל מור | 2006-2004 | אלוף-משנה  אלוף-משנה |  |
| בנימין שיק | אל"ם בנימין שיקאל"ם בנימין שיק | 2009-2006 | אלוף-משנה  אלוף-משנה |  |
| ירון בית-און | אל"ם ירון בית-אוןאל"ם ירון בית-און | 2012-2009 | אלוף-משנה  אלוף-משנה |  |
| ערן קריסי | אל"ם ערן קריסיאל"ם ערן קריסי | 2015-2012 | אלוף-משנה  אלוף-משנה |  |
| עידו מזרחי | תא"ל עידו מזרחיתא"ל עידו מזרחי | 2017-2015 | אלוף-משנה  אלוף-משנה | לימים קצין הנדסה ראשי |
| מקס נודלמן | אל"ם מקס נודלמןאל"ם מקס נודלמן | 2020-2017 | אלוף-משנה  אלוף-משנה |  |
| עידו ז'ורנו | אל"ם עידו ז'ורנואל"ם עידו ז'ורנו | 2022-2020 | אלוף-משנה  אלוף-משנה |  |
| אדיר ריינס |  | 2022-מכהן | אלוף-משנה  אלוף-משנה |  |

קישורים חיצוניים
----------------

ויקישיתוף מדיה וקבצים בנושא **י"פ חה"ן 802** בוויקישיתוף
* באתר עמותת חיל ההנדסה הקרבית: חה"ן 802 – מפקדת הנדסה פיקוד המרכז.

הערות שוליים
------------

1. ↑   אלו היחידות שיקבלו את אות ההערכה המבצעי - האם שלכם ברשימה?, באתר צה"ל, 11 בנובמבר 2022.
2. ↑   טל מרציאנו, ‏מחשש למטענים: דחפורים של צה"ל חורשים את ג'נין | צפו, באתר "סרוגים", 3 ביולי 2023,  
שי לוי, ‏"הנטרול נעשה תחת אש ובסיכון גבוה": תפקיד כלי ולוחמי ההנדסה בג'נין, באתר ‏מאקו‏‏, ‏3 ביולי 2023‏.